Win yettmeslayen, ma ur d-yewwi ara amaynut deg wayen i d-yeqqar, awal-is ur yewwi ur yerri, iheddeṛ kan deg rrayeɛ. Acku, am wakken i d-yenna Maingueneau : ur theddreḍ ara iwakken ur d-teqqareḍ accemma.84 D acu kan, awway n yisali amaynut, yettemxallaf almend n usatal (contexte) akked unermas (destinataire). Yella wanda ur tettafeḍ ara anect-a. Daɣ-netta, deg lehduṛ n Nna Faṭi, tikwal, yettban-d wanect-agi. Mi ara teṭṭef awal ad tesmencir deg yimdanen, Malḥa, ur tḥemmel ara anect-nni, dɣa ɣef way-a i tezga theddeṛ deg wul-is. Ha-t-an umedya ɣef wanect-a :